ΕΝΟΤΗΤΑ 38

**Ο μικρασιατικός πόλεμος (1919-1922)**

**Η ελληνική διοίκηση της Μικράς Ασίας**

         Η ελληνική διοίκηση εγκαταστάθηκε στη Σμύρνη παράλληλα με την απόβαση του ελληνικού στρατού.

         Ύπατος αρμοστής ορίστηκε ο Αριστείδης Στεργιάδης, η πολιτική του οποίου προκάλεσε αντιδράσεις μεταξύ των Ελλήνων.

         Οι ελληνικές αρχές επιτέλεσαν σημαντικό έργο στην οικονομία, στην εκπαίδευση, στην υγεία και στην επανεγκατάσταση των προσφύγων.

**Οι επιχειρήσεις του ελληνικού στρατού έως το καλοκαίρι του 1920.**

         Ο ελληνικός στρατός κατέλαβε τα εδάφη για τα οποία είχε εντολή.

         Ο Βενιζέλος πήρε από το συνέδριο του Παρισιού άδεια επέκτασης της ελληνικής ζώνης κατοχής και έτσι ο ελληνικός στρατός κατέλαβε την Α. Θράκη και προέλασε σε βάθος 100-150 χλμ. στη Μικρά Ασία.

**Η απόρριψη της συνθήκης των Σεβρών από το τουρκικό κίνημα αντίστασης**

Ο Κεμάλ απέρριψε τη συνθήκη και οι σύμμαχοι άρχισαν να επιφυλάσσονται για την ελληνική παρουσία στη Μ. Ασία.

**Οι εκλογές του 1920 και η επάνοδος του Κωνσταντίνου**

 *Το οξυμένο πολιτικό κλίμα:*

         Δολοφονική απόπειρα κατά του Βενιζέλου στο Παρίσι.

         Δολοφονία του αντιβενιζελικού Ίωνα Δραγούμη στην Αθήνα.

*Οι εκλογές:*

         Ο Βενιζέλος προκήρυξε εκλογές αμέσως μετά την επιτυχία των Σεβρών.

         Απέναντι στο Βενιζέλο σχηματίστηκε μια αντιβενιζελική συμμαχία με ηγέτη το Δημήτριο Γούναρη που υποσχόταν τον τερματισμό του πολέμου.

         Ο αιφνίδιος θάνατος του Αλέξανδρου, που εκτελούσε χρέη βασιλιά, έδωσε στις εκλογές μορφή δημοψηφίσματος για την επιστροφή ή όχι του Κωνσταντίνου στην Ελλάδα.

         Οι εκλογές έγιναν τελικά το Νοέμβριο του 1920 και ο Βενιζέλος ηττήθηκε.

         Η φιλοβασιλική κυβέρνηση οργάνωσε δημοψήφισμα και ο Κωνσταντίνος επανήλθε το Δεκ. του 1920.

**Διπλωματικές επιτυχίες του τουρκικού κινήματος αντίστασης**

         Οι Δυνάμεις χρησιμοποίησαν ως πρόφαση την επιστροφή του Κωνσταντίνου προκειμένου να αλλάξουν τη στάση τους απέναντι στην Ελλάδα.

         Διπλωματικές κινήσεις του Κεμάλ:

  συμφωνία συνεργασίας με τη Σοβιετική Ένωση (Μάρτ. 1921),

  συμφωνίες με Γαλλία (Μάρτ. & Οκτ. 1921) και Ιταλία (Μάρτ. 1921).

         Οι ελληνικές δυνάμεις είχαν πλέον μόνο την αγγλική υποστήριξη αλλά και αυτή σε διπλωματικό επίπεδο.

**Οι εξελίξεις έως τον Αύγουστο του 1922**

         Η κυβέρνηση και ο Κωνσταντίνος αποφάσισαν να συνεχίσουν τον πόλεμο.

         Επίθεση του ελληνικού στρατού το καλοκαίρι του 1921 μέχρι το Σαγγάριο 🡪 ισχυρή αντίσταση των Τούρκων -> υποχώρηση στη γραμμή Εσκί Σεχίρ-Κιουτάχεια-Αφιόν Καραχισάρ.

         Ο Κεμάλ, ενισχυμένος πλέον, εμφανιζόταν αδιάλλακτος.

         Στην Αθήνα ενισχύονταν οι αντιπολιτευτικές φωνές και οξυνόταν η οικονομική κρίση.

         Στις 13 Αυγ. 1922 εκδηλώθηκε η τουρκική αντεπίθεση, η ελληνική άμυνα κατέρρευσε και ο μικρασιατικός ελληνισμός πήρε το δρόμο της προσφυγιάς.